Ανάλυση και αξιολόγηση των χρηματοικονομικών παραγώγων του Χ.Α.
Authors: Σαριαννίδης Νικόλαος 
Published: January 2014

Η παρούσα μελέτη έχει ως κύριο σκοπό να συνεισφέρει στη σχετική βιβλιογραφία μέσω της ανάλυσης των παραγόντων που επιδρούν στη διαμόρφωση της μεταβλητότητας του Χρηματιστηρίου Αθηνών (ΧΑ) η οποία αποτελεί βασική μεταβλητή για την ορθή αποτίμηση και αξιολόγηση των χρηματοοικονομικών παραγώγων που πρόσφατα εισήχθησαν στο ΧΑ. Επίσης επιδιώκεται η εξαγωγή σημαντικών συμπερασμάτων που θα βοηθήσουν άμεσα η έμμεσα στην κατανόηση του ρόλου διαφόρων γεγονότων παραμέτρων στη μεταβλητότητα του Χρηματιστηρίου Αθηνών (ΧΑ). Συγκεκριμένα τα θέματα που εξετάστηκαν για την επίτευξη των στόχων της διατριβής είναι • Η εισαγωγή των παράγωγων και ο ρόλος τους στη διαμόρφωση της μεταβλητότητας του δείκτη FTSE/ASE 20 • Η επιρροή των ξένων επενδυτών στη μεταβλητότητα μιας αγοράς με περιορισμένη ρευστότητα και μέγεθος όπως αυτή του ΧΑ • Η επίδραση του ενιαίου νομίσματος στη μεταβλητότητα του δείκτη FTSE/ASE 20 • Η επίδραση του συστηματικού κίνδυνου η με άλλα λόγια της κίνησης των ανεπτυγμένων αγορών επί της μεταβλητότητας της Ελληνικής αγοράς • Η διερεύνηση της αποτελεσματικότητας της Ελληνικής αγοράς με τους ελέγχους εποχικότητας και αυτοσυσχέτισης • Η διερεύνηση της μεταβλητότητας δεικτοβαρών μετοχών του δείκτη FTSE/ASE 20. Στην παρούσα μελέτη αναλύεται εμπειρικά η διαχρονική μεταβλητότητα του δείκτη FTSE/ASE 20 για την περίοδο 1997-2005. Επιπλέον για την πληρέστερη ανάλυση της συγκριτικής μεταβλητότητας του δείκτη FTSE/ASE 20 συμπεριλήφθηκαν οι δείκτες DJINDUS που αφορά στην αγορά των ΗΠA, ΝΙΚΚΕΙ300 που αφορά στην αγορά της Ιαπωνίας, FTSE100 που αφορά στην αγορά της Μεγάλης Βρετανίας, DAX30 που αφορά στην αγορά της Γερμανίας, CAC40 που αφορά στην αγορά της Γαλλίας και MSCI World Index που αφορά στις διεθνείς ανεπτυγμένες αγορές δεδομένου ότι οι χρηματιστηριακές αγορές δεν αντιδρούν μόνο σε εγχώριες πληροφορίες άλλα προσαρμόζονται ταχύτατα και στις διεθνείς εξελίξεις. Όσον άφορα στη μεθοδολογία χρησιμοποιήθηκαν τα μοντέλα GARCH του Engle (1982) GJR GARCH των Glosten Jahannathan and Runkle (1993) και EGARCH του Nelson (1991). Σε γενικές γραμμές η ανάλυση των υπό έρευνα χρονοσειρών έδειξε ότι η εφαρμογή των μοντέλων EGARCH και GJR θα μπορούσε να περιγράψει ικανοποιητικά τις πρώτες και δεύτερες ροπές του δείκτη FTSE/ASE 20. Επίσης η υιοθέτηση των παραπάνω μοντέλων απεκάλυψε την υπεραντίδραση του δείκτη στις αρνητικές ειδήσεις φαινόμενο που συνάδει με τη θεωρία των ασύμμετρων αποδόσεων. Όσον άφορα στο ρολό των παραγώγων τα αποτελέσματα έδειξαν ότι ο ρόλος τους είναι σταθεροποιητικός και επομένως ευεργετικός για την Ελληνική αγορά. Γενικά η μείωση της μεταβλητότητας λόγω παραγώγων αποδόθηκε στη μεταφορά κερδοσκοπικής δραστηριότητας από την τρέχουσα στην προθεσμιακή αγορά στη αύξηση του ποσοστού των καλά πληροφορημένων επενδυτών και στη διαφάνεια και ορθολογικοποίηση των τιμών. Επιπλέον τα αποτελέσματα έδειξαν εξάρτηση του δείκτη FTSE/ASE 20 από τις μεγάλες αγορές της Ευρωπαϊκής Ένωσης των ΗΠΑ και της Ιαπωνίας. Τέλος τα αποτελέσματα της εμπειρικής έρευνας έδειξαν ότι η εισαγωγή του Ευρώ και όλα όσα αυτό συνεπάγεται μείωσαν τη μεταβλητότητα του δείκτη FTSE/ASE 20 δημιουργώντας ένα πιο αξιόπιστο οικονομικό περιβάλλον για περισσότερο μακροπρόθεσμες πάρα κερδοσκοπικές επενδύσεις.